stanford-oval/wikipedia huggingface dataset:
עונת 2011/2012 בליגה הלאומית בכדורסל

| --- | --- |


 מספר משתתפות:  14
 זוכה:  הפועל תל אביב
 מספר משחקים:  עונה סדירה: 26 מחזורים   רבע הגמר: הטוב משלושה   חצי הגמר: הטוב משלושה   הגמר: הטוב מחמישה   בית תחתון: חמישה משחקים בשיטת ליגה.
 מלך הסלים:  אריק מקולום, הפועל בני כפר סבא/כוכב יאיר  24.4 למשחק
 מלך הריבאונדים:  רמון קלמנטה, הפועל קריית טבעון/עמק יזרעאל  14.9 למשחק
 מלך האסיסטים:  אילן נניקשווילי, עירוני קריית אתא  8.3 למשחק
 עמוד העונה
 
 → 2011/20112012/2013 ←
עונת 2011/2012 בליגה הלאומית בכדורסל היא העונה ה-46 של הליגה השנייה בחשיבותה בכדורסל בישראל.
הפועל תל אביב זכתה באליפות הליגה לאחר שגברה בסדרת הגמר על מכבי "איתי" באר יעקב ועלתה ללליגת העל ממנה נעדרה מאז 2006.
קבוצות

ארבע-עשרה קבוצות השתתפו בליגה. מועדון כדורסל הבקעה זכתה באליפות הליגה הלאומית בעונה הקודמת ועלתה לליגת העל. עירוני נהריה והפועל בארי נשרו לארצית בתום העונה הקודמת ואילו קריית אתא ונס ציונה עלו מהליגה הארצית. מספר הקבוצות בליגה היה מוטל בספק לאורך הפגרה. במנהלת ליגת העל בכדורסל הועלה רעיון לפתוח את הליגה לכל קבוצה שתעמוד בקריטריונים מסוימים. עירוני אשקלון, שירדה מליגת העל לליגה הלאומית בתום העונה הקודמת, ועירוני נהריה, שירדה מהליגה הלאומית לארצית היו מועמדות להשתתף בליגת העל. אשקלון נרשמה לבסוף לליגת העל, לאחר שעיריית אשקלון הגדילה את התמיכה בה, אך במנהלת הליגה הייתה התנגדות לאשר את השתתפותה של נהריה. לוח המשחקים של העונה פורסם כאשר זהותה של הקבוצה הארבע-עשרה עדיין לא הייתה ידועה. אנשי האיגוד פנו למכבי שוהם והפועל בארי אך לא היה ביכולתן להעמיד את תקציב המינימום, 750 אלף ש"ח. איגוד הכדורסל פנה לבסוף לנהריה שנעתרה להצעה להמשיך לשחק בליגה הלאומית.נהריה בתחילה לא קיבלה אישור מהבקרה התקציבית ונכנסה למעגל המשחקים במחזור השני.
| קבוצה | עיר | מאמן | אולם ביתי | מושבים |
| --- | --- | --- | --- | --- |
| אליצור יבנה | יבנה | נתי כהן | אולם שבזי | 600 |
| עירוני קריית אתא | קריית אתא | שרון אברהמי | אולם חדש רמז | 1,000 |
| אליצור נווה-דוד רמלה | רמלה | אוהד יתום | אולם קריית מנחם | 2,000 |
| הפועל תל אביב | תל אביב | ארז אדלשטיין | הדר יוסף | 1,400 |
| הפועל כפר סבא/כוכב יאיר | כפר סבא ומועצה מקומית כוכב יאיר צור יגאל | הוד בן הרצל | אולם היובל | 700 |
| הפועל עפולה | עפולה | ראובן מלול  | כפר הנוער ניר העמק | 1000 |
| הפועל קריית טבעון/עמק יזרעאל | קריית טבעון | יוסי בונן | אולם הפיס | 400 |
| מכבי "איתי" באר יעקב | באר יעקב | עידן פלדה | מרכז מקס | 560 |
| מכבי הוד השרון | הוד השרון | רמי הדר  | אולם עתידים | 400 |
| הפועל יקנעם/מגידו | המועצה האזורית מגידו ויקנעם | איתי פז  | אולם "המבצר", משמר העמק | 1000 |
| עירוני רמת גן | רמת גן | חנן הירשוביץ' | אולם זיסמן | 1,400 |
| הפועל לב השרון | מועצה אזורית לב השרון | יניב בורגר | קריית החינוך דרור | 350 |
| עירוני נהריה | נהריה | שי מיניסטר | אולם עין שרה | 2,500 |
| עירוני נס ציונה | נס ציונה | נדב זילברשטיין | היכל הספורט לב המושבה | 800 |
↑  בנובמבר 2011 פוטר מלול והחלף על-ידי אבנר יאור
↑  בינואר 2012 עבר הדר למכבי חיפה והוחלף על-ידי חנן הירשוביץ'
↑  בדצמבר 2011 פוטר איתי פז והוחלף על-ידי רועי חגאי
טבלת הליגה

כך דורגו קבוצות הליגה בתום העונה הסדירה:
|  | קבוצה | משחקים | ניצחונות | הפסדים |
| --- | --- | --- | --- | --- |
| 1. | הפועל תל אביב | 26 | 22 | 4 |
| 2. | מכבי "איתי" באר יעקב | 26 | 20 | 6 |
| 3. | אליצור יבנה | 26 | 18 | 8 |
| 4. | עירוני נס ציונה | 26 | 15 | 11 |
| 5. | הפועל עפולה | 26 | 14 | 12 |
| 6. | הפועל קריית טבעון/עמק יזרעאל | 26 | 13 | 13 |
| 7. | מכבי הוד השרון | 26 | 13 | 13 |
| 8. | מכבי עירוני רמת גן | 26 | 12 | 14 |
| 9. | עירוני נהריה | 26 | 11 | 15 |
| 10. | אליצור נווה-דוד רמלה | 26 | 11 | 15 |
| 11. | אליצור קריית אתא | 26 | 10 | 16 |
| 12. | הפועל כפר סבא | 26 | 9 | 17 |
| 13. | הפועל לב השרון | 26 | 7 | 19 |
| 14. | הפועל יקנעם/מגידו | 26 | 7 | 19 |
פלייאוף עליון

8 הקבוצות שהעפילו משלב העונה הסדירה התמודדו בסדרות הטוב מ-3 ברבע ובחצי הגמר והטוב מ-5 בגמר לפי דירוגן בסיום העונה הסדירה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). המדורגת גבוה יותר אירחה בשלב רבע וחצי הגמר את המשחק הראשון והשלישי. המדורגת נמוך יותר אירחה את המשחק השני. בשלב הגמר אירחה המדורגת גבוה יותר את המשחקים הראשון, השלישי והחמישי, והמדורגת נמוך יותר את המשחקים השני והרביעי. בסיום הפלייאוף זכתה הפועל תל אביב באליפות והעפילה לליגת העל.
פלייאוף עליון > רבע הגמר

| קבוצה 1 | תוצאה בסדרה | קבוצה 2 | משחק ראשון | משחק שני | משחק שלישי |
| --- | --- | --- | --- | --- | --- |
| הפועל תל אביב (1) | 0-2 | מכבי עירוני רמת גן (8) | 60-85 | 101-104 |  |
| מכבי "איתי באר יעקב (2) | 0-2 | מכבי הוד השרון (7) | 90-111 | 94-99 |  |
| אליצור יבנה (3) | 0-2 | הפועל קריית טבעון/מגידו (6) | 88-105 | 68-93 |  |
| עירוני נס ציונה (4) | 1-2 | הפועל עפולה (5) | 70-74 | 71-68 | 65-78 |
פלייאוף עליון > חצי הגמר

| קבוצה 1 | תוצאה בסדרה | קבוצה 2 | משחק ראשון | משחק שני | משחק שלישי |
| --- | --- | --- | --- | --- | --- |
| הפועל תל אביב (1) | 1-2 | עירוני נס ציונה (4) | 60-80 | 86-81 | 65-73 |
| מכבי "איתי" באר יעקב (2) | 0-2 | אליצור יבנה (3) | 81-87 | 103-109 |  |
פלייאוף עליון > גמר

| קבוצה 1 | תוצאה בסדרה | קבוצה 2 | משחק ראשון | משחק שני | משחק שלישי | משחק רביעי | משחק חמישי |
| --- | --- | --- | --- | --- | --- | --- | --- |
| הפועל תל אביב (1) | 1-3 | מכבי "איתי" באר יעקב (2) | 78-84 | 78-74 | 65-85 | 56-83 |  |
לאחר מאבק צמוד בשני המשחקים הראשונים, כולל שתי הארכות במשחק השני, ניצחה הפועל תל אביב בקלות במשחקים 3–4 וזכתה באליפות הליגה הלאומית. הפועל שבה לליגת העל ממנה נעדרה מאז 2006.
פלייאוף תחתון

שש הקבוצת שסיימו את הליגה במקומות 9–14 התמודדו בסיבוב פנימי אחד בשיטת ליגה הכולל חמישה משחקים לכל קבוצה, כאשר הניקוד נמשך מהליגה הסדירה, הקבוצות שסיימו במקומות 9–11 זכו לארח שלושה משחקי בית. עקב הקפאת הירידות מליגת העל באותה עונה, רק הקבוצה שסיימה במקום ה-6 ירדה לליגה הארצית.
|  | קבוצה | משחקים | ניצחונות | הפסדים |
| --- | --- | --- | --- | --- |
| 1. | אליצור קריית אתא | 31 | 14 | 17 |
| 2. | עירוני נהריה | 31 | 14 | 17 |
| 3. | אליצור נווה-דוד רמלה | 31 | 12 | 19 |
| 4. | הפועל כפר סבא/כוכב יאיר | 31 | 11 | 18 |
| 5. | הפועל יקנעם/מגידו | 31 | 10 | 21 |
| 6. | הפועל לב השרון | 31 | 9 | 22 |
הפועל לב השרון נשרה לליגה הארצית.
הערות שוליים

↑  שירי אלג'ם ואורטל עמר, ‏עיריית נהריה תעזור, הקבוצה תשחק בלאומית?, באתר ONE‏, 6 בספטמבר 2011
↑  עירוני אשקלון הודיעה: "נשחק בליגת העל", באתר כלכליסט, 7 ביולי 2011
↑  שירי אלג'ם, ‏נהריה בלאומית, אך מתכננת תביעה נגד המנהלת, באתר ONE‏, 24 באוגוסט 2011
↑  נהריה "העפילה" לליגה השנייה, באתר ארכיון ספסל, ‏24 באוגוסט, 2011
↑  ליגה לאומית 2011/12 כדורסל, באתר וואלה!
↑  תוצאות לקוחות מארכיון ספסל
פרנקלין בילינגס

פרנקלין סוויפט בילינגס (באנגלית: Franklin Swift Billings;‏ 11 במאי 1862 –  16 בינואר 1935) היה איש עסקים ופוליטיקאי אמריקאי מוורמונט, שכיהן כחבר בית הנבחרים של מדינתו בשנים 1910–1915 ובשנים 1921–1923 (בשנתיים האחרונות כיושב ראש הבית), לאחר מכן ועד 1925 כסגן מושל ורמונט ה-54, ולאחר מכן ועד 1927 כמושל ורמונט ה-60.
ראשית חייו

פרנקלין בילינגס נולד בניו בדפורד שבמסצ'וסטס, כבנם של פרנקלין נובל בילינגס (אנ') ושל ננסי סוויפט בילינגס. הוא התחנך באקדמיית אדמס שבעיר קווינסי, וסיים את לימודיו באקדמיית מילטון שבמילטון. ב-1885 סיים בילינגס את לימודיו באוניברסיטת הרווארד.
קריירה

בילינגס עבד בחוות כבשים בקנזס, ולאחר מכן היה מעורב בעסק של יבוא ויצוא בניו יורק. ב-1903 הוא עבר לוורמונט, והיה שם מנהל בחברת הרכבות וודסטוק, בחברת הוטל, בחברת אקוודוקט ובחברת אלקטריק. הוא גם היה נשיא חברת אספקת הקרח של וודסטוק, וגזבר חברת אמפייר בילדינג, ושל חברת ההשקעות של ורמונט. בשנים 1904–1906 הוא עבד במטה של המושל צ'ארלס בל כראש המטה של המשמר הלאומי של ורמונט בדרגת קולונל. במשך זמן רב הוא היה יושב ראש ישיבות מועצת הכפר וודסטוק, ורפובליקני פעיל. הוא גם היה חבר בוועדה המדינתית לשימור משאבי הטבע ובמועצת החינוך המדינתית.
בשנים 1910–1915 כיהן בילינגס כחבר בית הנבחרים של ורמונט. הוא שב לבית הנבחרים בשנים 1921–1923, ואז גם נבחר כיושב ראש הבית.
בשנים 1923 - 1925 כיהן בילינגס כסגן מושל ורמונט. ב-1924 הוא נבחר כמושל ורמונט וכיהן בתפקיד בשנים 1925 - 1927. במהלך תקופת ממשלו הקימה הממשלה הפדרלית יערות לאומיים בוורמונט. באותה תקופה גם הוקמה מחלקת כלי הרכב, והונהג רישום של המכוניות.
לאחר תום כהונתו כמושל, שימש בילינגס כחבר במועצת הפיקוח על משקאות חריפים של ורמונט, והיה חבר במועצת המשגיחים של אוניברסיטת הרווארד.
חיים אישיים

ב-1892 נשא בילינגס לאישה את אליזבת "בסי" יואיט וייל מניו יורק, ולשניים נולדו שתי בנות ובן. לאחר מותה של אליזבת ב-1917, נישא בילינגס בשנית לגרטרוד פרימן קרטיס, ולשניים נולד בן אחד, פרנקלין ס. בילינגס הבן, שהיה לנשיא בית המשפט העליון של ורמונט ולנשיא בית המשפט הפדרלי של מחוז ורמונט.
פרנקלין בילינגס נפטר בוודסטוק ב-16 בינואר 1935. הוא נטמן בבית הקברות ריברסייד שבעיר.
משפחתו של בילינגס מונצחת בוודסטוק בפארק הלאומי ההיסטורי מארש-בילינגס-רוקפלר (אנ'), ובחווה והמוזיאון בילינגס, שמתמקד בשימור, החיים הכפריים וההיסטוריה החקלאית.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1606
הערות שוליים

↑  Franklin S. Billings. Encyclopedia, Vermont Biography. 1912. p. 120.
↑  Billings Farm & Museum and The Marsh-Billings-Rockefeller National Historical Park.
| מושלי ורמונט ורמונט |
| --- | --- | --- |
| מושלי רפובליקת ורמונט | תומאס צ'יטנדן • מוזס רובינסון • תומאס צ'יטנדן |  |
| מושלי ורמונט | תומאס צ'יטנדן • פול בריגהאם • אייזק טיצ'נור • ישראל סמית' • אייזק טיצ'נור • ג'ונאס גלושה • מרטין צ'יטנדן • ג'ונאס גלושה • ריצ'רד סקינר • קורנליוס פ. ואן נס • עזרא בטלר • סמואל קרפטס • ויליאם פאלמר • סילאס ג'ניסון • צ'ארלס פיין • ג'ון מטוקס • ויליאם סלייד • הוראס איטון • קרלוס קולידג' • צ'ארלס ויליאמס • ארסטוס פיירבנקס • ג'ון רובינסון • סטיבן רויס • ריילנד פלטשר • הילנד הול • ארסטוס פיירבנקס • פרדריק הולברוק • ג'. גרגורי סמית' • פול דילינגהאם • ג'ון פייג' • פיטר וושבורן • ג'ורג' וייטמן הנדי • ג'ון וולקוט סטיוארט • ג'וליוס קונברס • עשהאל פק • הוראס פיירבנקס • רדפילד פרוקטור • רוזוול פרנהאם • ג'ון ברסטו • סמואל פינגרי • אבנעזר אורמסבי • ויליאם דילינגהאם • קרול פייג' • לוי פולר • אורבן וודברי • ג'וזאיה גראוט • אדוארד קרטיס סמית' • ויליאם סטיקני • ג'ון מקאלה • צ'ארלס בל • פלטשר פרוקטור • ג'ורג' פראוטי • ג'ון מיד • אלן פלטשר • צ'ארלס גייטס • הוראס גרהאם • פרסיבל קלמנט • ג'יימס הארטנס • רדפילד פרוקטור הבן • פרנקלין בילינגס • ג'ון ויקס • סטנלי וילסון • צ'ארלס מנלי סמית' • ג'ורג' אייקן • ויליאם הנרי וילס • מורטימר פרוקטור • ארנסט ויליאם גיבסון הבן • הרולד ארתור • לי אמרסון • ג'וזף ג'ונסון • רוברט סטאפורד • פ. ריי קייזר הבן • פיליפ הוף • דין דייוויס • תומאס סלמון • ריצ'רד סנלינג • מדלן קונין • ריצ'רד סנלינג • הווארד דין • ג'ים דאגלס • פיטר שמלין • פיל סקוט |  |
| --- | --- |
בקרת זהויות :  LCCN: no2011111682  SNAC: w6738crg  VIAF: 173633536   WorldCat (עם VIAF): 173633536
ג'ייקוב סיפיו

| --- | --- |
אין תמונה חופשית
 לידה:  10 בינואר 1993 (בן 32) לונדון, הממלכה המאוחדת 
 שם לידה:  Jacob Muntaz Scipio 
 מדינה:  גיאנה, הממלכה המאוחדת 
 עיסוק:  שחקן קולנוע וטלוויזיה
 פרופיל ב-IMDb
 
ג'ייקוב מונטאז סיפיו (באנגלית: Jacob Muntaz Scipio; נולד ב-10 בינואר 1993) הוא שחקן אנגלי.
ביוגרפיה

סיפיו נולד באיסלינגטון, לונדון, אנגליה. הוא ממוצא הודי-גיאני ואנגלי. סיפיו למד בבית הספר היסודי של כנסיית סנט מייקל של אנגליה בהייגייט, ולאחר מכן המשיך את לימודיו בבית הספר פורטיסמר במוסוול היל. הוא למד באוניברסיטת אסקס, שם קיבל תואר ראשון בקולנוע וספרות.
קריירה

קריירת המשחק של סיפיו החלה כאשר קיבל את תפקידו הראשון בגיל 9 חודשים בפרק בסדרת הטלוויזיה "Screen One", בו גילם את בנה המאומץ של ג'ולי וולטרס. במהלך לימודיו התמקד במשחק, ושיחק במספר תפקידים ראשיים בטלוויזיה, בקולנוע ובתיאטרון, כולל העיבוד של ערוץ 4, לרומן "White Teeth", של זיידי סמית', שם גילם בגיל 10 את התפקידים של האחים התאומים מילט ומג'יד. הוא שיחק בתיאטרון, והופיע במחזמר המלך ואני של רוג'רס והמרשטיין בתפקיד "הנסיך צ'וללונגקורן" לצד איליין פייג' בפלדיום של לונדון.
קריירת קולנוע

בשנת 2019 שיחק לצד ז'אן-קלוד ואן דאם בסרט הקולנוע "אנחנו מתים צעירים". באותה שנה שיחק ב"The Outpost" סרט הקולנוע שתורגם בעברית ל "לכודים תחת אש", סיפורם של חיילים אמריקאים שהותקפו על ידי לוחמי טאליבאן בימים האחרונים לנוכחות הצבא האמריקאי באפגניסטן. סקיפיו גילם את ג'סטין ט. גאלגוס, חייל של צבא ארצות הברית, שזכה בעיטור צלב השירות המצוין.
בינואר 2020, גילם סיפיו את האנטגוניסט הראשי, ארמנדו ארטאס, בסרט בקולנוע "בחורים רעים לתמיד".
בשנת 2021 שיחק בסרט בקולנוע "ללא חרטה".
בשנת 2022 שיחק בסרט הדרמה והמסתורין "פשע הוליוודי" בדמותו של דון קיו. באותה שנה לוהק לתפקיד לא ידוע בסרט הקולנוע העתידי "באטגירל".בהמשך פורסם כי הסרט נגנז עקב קיצוץ עלויות של חברת ההפקות.
בשנת 2024 שיחק בסרט "בחורים רעים: הכל או כלום".
קריירת טלוויזיה

בשנת 2008, שיחק סיפיו את התפקיד של ביפ בעונה השנייה של הקומדיה הבריטית "אחרי הצלצול".
תפקידו הבא שלו היה בסדרת הטלוויזיה "היכון, חידון, הופ!". לאחר מכן שיחק בהפקת "Life In My Shoes" משנת 2012, קמפיין למודעות למחלת האיידס, שהוקרן בפסטיבל קאן 2012.
ב-2013 שיחק בתפקיד 'טיילר בליין' בעונה השנייה של הקומדיה הבריטית, "Some Girls".
בין השנים 2015–2018 דיבב את קולו של "ליאו" בסדרת הטלוויזיה לילדים בוב הבנאי.
בינואר 2021, פורסם שסיפיו לוהק לתפקיד מייקל ורגאס בסדרת המתח של נטפליקס, "אני אף אחת", עיבוד לרומן של קארין סלוטר באותו השם.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | בוב הבנאי ומכונות הענק | ליאו | דיבוב |
| 2018 | לצוד את האויב | סונאר |  |
| 2018 | Strike | ג'יי "מאק" מקנזי | דיבוב |
| 2019 | We Die Young | תומאס |  |
| 2020 | לכודים תחת אש (אנ') | סמל ג'סטין טימותי גאייגוס |  |
| 2020 | בחורים רעים לתמיד | ארמנדו ארטאס |  |
| 2021 | ללא חרטה | האצ'ט |  |
| 2021 | פשע הוליוודי (אנ') | דון קיו |  |
| 2022 | משקלו הבלתי נסבל של כישרון ענק (אנ') | קרלוס |  |
| 2023 | בלתי נשכחים 4 | גאלן |  |
| 2024 | בחורים רעים: הכל או כלום | ארמנדו ארטאס |  |
| TBA | Maintenance Required | בו |  |
| TBA | Kung Fu King | בובי | גם תסריטאי סרט קצר |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1994 | Screen One | בנה של אליס | פרק: "Bambino Mio" |
| 2002 | White Teeth | מאגיד / מילאט | 2 פרקים |
| 2006 | הולבי סיטי | קריס סלייטרי | פרק: "Quality Time" |
| 2008 | אחרי הצלצול (אנ') | ביפ | 6 פרקים |
| 2009 | CBeebies Christmas Panto 2009: Jack and Jill | קרוויזיטור | סרט טלוויזיה של CBeebies |
| 2010 | CBeebies Christmas Panto 2010: Aladdin | גיני | סרט טלוויזיה של CBeebies |
| 2011 | יוצאים לטיול עם חתול תעלול | זוראן / ג'ייק | דיבוב; 2 פרקים |
| 2013 | Some Girls | טיילר בליין | 3 פרקים |
| 2015 | Dixi | לואיס | סדרת רשת; 22 פרקים |
| 2015 | Dani's Castle | תומא | פרק: "Midsummer Night's Nightmare" |
| 2015–2018 | בוב הבנאי | ליאו | דיבוב; 98 פרקים |
| 2018 | Damned | קול בטלפון | 6 פרקים |
| 2022 | אני אף אחת | מייקל ורגאס | 5 פרקים |
הערות שוליים

↑  "'Bad Boys for Life': Jacob Scipio Lands Villain Role, Paola Nuñez Set to Co-Star in Sony's Sequel". 21 בדצמבר 2018. {{cite web}}:  (עזרה)
↑  Amanda N'Duka, Deadline, Deadline, ‏5 בנובמבר 2018
↑  Shrishaila Bhandary, 'The Outpost' cast boasts of Scott Eastwood, Orlando Bloom & other popular Hollywood names, Republic World, ‏3 בספטמבר 2020
↑  Anthony D'Alessandro, Deadline, Deadline, ‏6 בספטמבר 2019
↑  Grant Hermanns, Charlie Hunnam Reunites With Old Flame In Last Looks Clip [EXCLUSIVE], Screen Rant, ‏2022
↑  Kroll, Justin (October 18, 2021). "Jacob Scipio To Co-Star Opposite Leslie Grace In Warner Bros. and DC's 'Batgirl'". Deadline Hollywood. Archived from the original on October 18, 2021. Retrieved December 22, 2021.
↑
↑  "- CBeebies". BBC. אורכב מ-המקור ב-2019-04-03. נבדק ב-2019-04-03.
↑  "Life in my Shoes".
↑  "BBC Three - Some Girls, Series 1 - Tyler Blaine". BBC.
↑  Matilda Davies, Batgirl movie will bring back Justice League character following rumours, Digital Spy, ‏2 בספטמבר 2021
↑  Otterson, Joe (28 בינואר 2021). "Omari Hardwick, Jessica Barden, Joe Dempsie Among Five Cast in Netflix Series 'Pieces of Her'". Variety. נבדק ב-9 בפברואר 2021. {{cite web}}:  (עזרה)
| --- | --- |
בקרת זהויות :  NKC: xx0322065
ויגו מורטנסן

| --- | --- |

מורטנסן, 2020
 לידה:  20 באוקטובר 1958 (בן 66) ניו יורק, ניו יורק, ארצות הברית
 שם לידה:  Viggo Peter Mortensen 
 סוגה מועדפת:  מערבון 
 מדינה:  ארצות הברית, ממלכת דנמרק 
 תקופת הפעילות:  מ-1984 
 מקום לימודים:  אוניברסיטת סיינט לורנס 
 בן או בת זוג:  Exene Cervenka (1987–1998)   אריאדנה ז'יל (2009–?) 
 פרסים והוקרה:  פרס לשם כבוד פסטיבל הקולנוע של סיטגס (2009)  פרס מגף הזהב (2007)  פרס גילדת שחקני המסך (2003)  פרס בודיל לשם כבוד (2015)  פרס דונוסטיה (2020)  פרס סטלייט  אבירות במסדר דנבורג 
 פרופיל ב-IMDb
 
ויגו מורטנסן (באנגלית: Viggo Mortensen; נולד ב-20 באוקטובר 1958) הוא שחקן קולנוע, משורר, צייר, צלם ונגן ג'אז אמריקאי, שהיה מועמד לפרס אוסקר לשחקן הטוב ביותר על משחקו בסרט "סימנים של כבוד" משנת 2008,על משחקו בסרט "קפטן פנטסטיק" משנת 2016 ועל משחקו בסרט "הספר הירוק" משנת 2018. ידוע גם בזכות גילום דמותו של אראגורן בסדרת סרטי "שר הטבעות".
ביוגרפיה

מורטנסן נולד בניו יורק, לוויגו מורטנסן האב, ממוצא דני, ולגרייס, ממוצא אמריקני. הוא הבכור מתוך שלושה בנים. גדל בילדותו במנהטן, ובנעוריו נדד עם משפחתו לוונצואלה, לדנמרק ולבסוף התיישבו בארגנטינה שם עבד אביו בתחום החקלאות. כשהיה בן 11 הוריו התגרשו, והוא ואחיו הקטנים חזרו עם אמו לארצות הברית וגרו במדינת ניו יורק.
קריירה > קריירה

בשנות ה-20 המוקדמות שלו חזר לניו יורק והחל ללמוד משחק ב"סדנת התיאטרון של וורן רוברטסון". זכה ב"פרס מבקרי דרמלוג" עבור הופעתו במחזה "בנט" של תיאטרון חוף לוס אנג'לס.
תפקידו הקולנועי הראשי הראשון היה ב-1985; הוא גילם את אחיו האמישי של אלכסנדר גודונוב בסרט "העד". בהמשך הופיע מורטנסן בסרטים רבים, בהם "הרץ האינדיאני", "להתלבט", "הנבואה", "שר הטבעות" (בתפקיד אראגורן), "דרכו של קרליטו", "כוננות מיידית", "דיוקנה של גברת", "שני פנים לינואר", "ג'י איי ג'יין", ״היסטוריה של אלימות״, "הדרך", "שיטה מסוכנת" ו"הספר הירוק". יצוין שבנוסף לכך, הסרט "רצח מושלם" בו שיחק, לווה אף בהצגת עבודת האמנות שלו.
בשנת 2016 שיחק ויגו בדרמה הקומית "קפטן פנטסטיק", ועל תפקידו בה זכה בפרס סטלייט לשחקן הטוב ביותר.
בשנת 2020 יצא לאור סרטו הראשון כבמאי "נפילה" (אנ') בו אף כיכב בתפקיד הראשי של גבר הומוסקסואל בגיל העמידה המתגורר יחד עם בן זוגו ובתם המאומצת והחרדה לאחר שאביו ההומופוב עובר לגור אצלם
בשנת 2023 ביים, הפיק, כתב, הלחין ואף כיכב מורטנסן בסרט המערבון "The Dead Don't Hurt"
עיסוקים נוספים

מורטנסן הציג את ציוריו בתערוכות ובגלריות בלוס אנג'לס ובניו יורק. בתערוכת הצילומים הראשונה בה הציג הייתה ב"גלריית רוברט מאן" בניו יורק, ובהמשך הציג צילומים וציורים ב"גלריית נתיב 16" (2001-2002) בלוס אנג'לס וב"קרן לאמנות מודרנית" באתונה.
הוא הוציא מספר אלבומי שירה וג'אז. כמו כן פרסם מספר ספרים ובהם: "Ten Last Night" (שירה, 1993), "Recent Forgeries" (שירה, ציור וצילום, 1998) ו"SignLanguage" (צילומים ואיורים, 2002).
חיים אישיים

מורטנסן התחתן עם זמרת הרוק קריסטינה קרונקה, וב-1988 נולד בנו, הנרי מורטנסן. ב-1992 נפרד מורטנסן מאשתו, והשניים התגרשו ב-1997.
משה צבי סגל

ערך זה עוסק בחוקר מקרא. אם התכוונתם לרב ואיש ציבור, ראו .
| --- | --- |

 לידה:  23 בספטמבר 1876 מוסדיס, פלך קובנה, האימפריה הרוסית 
 פטירה:  11 בינואר 1968 (בגיל 91) כפר סבא, ישראל 
 ענף מדעי:  בלשנות
 מקום מגורים:  ליטא, בריטניה, ישראל
 מקום לימודים:  אוניברסיטת אוקספורד 
 מוסדות:  האוניברסיטה העברית בירושלים 
 פרסים והוקרה:  חתן פרס ישראל למדעי היהדות בשנת 1954
 צאצאים:  שמואל (סם) סגל, בן-ציון סגל 
 הערות:  היה רב של מספר קהילות באנגליה
 תרומות עיקריות
 חוקר מקרא וספרות עברית.
 
הרב פרופ' משה צבי סגל (באנגלית: Moses Hirsch Segal) (ה' בתשרי תרל"ז – י"א בטבת תשכ"ח, 23 בספטמבר 1876 – 11 בינואר 1968) היה רב, פרופסור למקרא, פילולוג, חוקר מקרא וספרות עברית. חתן פרס ישראל למדעי היהדות לשנת תשי"ד.
ביוגרפיה

סגל נולד בעיירה מוסדיס (ביידיש: מאישאד) שבליטא, בנם של אסתר ואליעזר סגל. בילדותו למד בחדר ובבית הספר המקומי, ובנעוריו נשלח לישיבות שונות בליטא. בשנת 1894 היגר עם הוריו לסקוטלנד וממנה ללונדון שבאנגליה.
סגל הוסמך לרבנות בשנת 1902. באותה שנה התקבל ללימודים באוניברסיטת אוקספורד ולמד בלשנות המזרח ולימודים קלאסיים במחלקה ללימודי המזרח. במהלך שנות לימודיו זכה בכמה פרסים אקדמיים על הצטיינות. בשנת 1908 הוענקה לו המלגה היוקרתית על שם בנימין קניקוט (אנ') עבור מחקרו על לשון המשנה וייחוסה ללשון המקרא ולארמית. בשנת 1906 סיים לימודי תואר ראשון, בשנת 1907 הוסמך במדעי הרוח ובשנת 1910 סיים לימודי תואר שני. במקביל, בין השנים 1906–1909, הורה באוניברסיטה לימודי תנ"ך ולשונות שמיות.
בסוף 1909 קיבל על עצמו תפקיד רב קהילה של הקהילה היהודית הגדולה של ניוקאסל. בשנים אלו לקח חלק בפעילות ציונית כללית ולמען קק"ל. את תפקידו סיים בקיץ 1918, עת התבקש על ידי חיים ויצמן להצטרף לוועד הצירים בארץ ישראל. סגל היה מנהל משרד הוועד בירושלים למשך כשנה. לאחר מכן, שב לאנגליה, שימש כרב העיר סוונסי ולאחריה בריסטול, ובשנת 1926 עלה ארצה.
בהגיעו ארצה מונה סגל למרצה למקרא ולבלשנות שמית במכון למדעי היהדות של האוניברסיטה העברית בירושלים. בשנת 1939 הועלה לדרגת פרופסור מן המניין ולאחר פרישתו, בשנת 1949, היה פרופסור כבוד.
מחקריו הרבים בתחום המקרא והבלשנות יצאו לאור בארץ ובעולם בשפות שונות. בשנת 1954 זכה סגל בפרס ישראל למדעי היהדות.
על ספרו "דקדוק לשון המשנה" זכה בפרס ביאליק לשנת 1936 ועל ספרו "מבוא המקרא" זכה בפרס ביאליק לשנת 1950. ב-1959 נבחר כחבר האקדמיה הלאומית הישראלית למדעים.
לסגל ורעייתו, חנה לאה (בתו של הרב אריה ליב פרומקין), היו חמישה ילדים, ובהם פרופ' יהודה בן-ציון סגל והברון שמואל סגל (אנ'), שכיהן כחבר הפרלמנט הבריטי.
סגל נפטר ב-1968 ונקבר בכפר סבא.
עיריית ירושלים קראה על שמו רחוב בשכונת רמות.
ארכיונו האישי שמור בספרייה הלאומית.
פרסומיו העיקריים

ביבליוגרפיה מלאה של חיבוריו המדעיים פורסמה בספרו "מסורת וביקורת" ומאוחר יותר עודכנה בספר היובל שהוצא לכבודו - ספר סגל (תשכ"ה).
ספר ברית דמשק
יסודי הפונטיקה העברית, תרפ"ח
ספר חכמת בן-סירא השלם, תרצ"ג (בשנת תשי"ג הוציא לאור את ספר בן-סירא השלם, עליו קיבל את פרס ישראל)
דקדוק לשון המשנה, תרצ"ו
מילון עברי-אנגלי שימושי, תרצ"ח
מילון אנגלי-עברי, תש"ג (עם ה' דנבי)
פרשנות המקרא, תש"ד
מבוא המקרא, תש"ו - תש"י (פרס ביאליק)
מילון כיס מעשי עברי-אנגלי, תשי"ג
פירוש לספר שמואל - הודפס לראשונה במסגרת סדרת "הפירוש המדעי". לימים חזר בו סגל ממרבית מסקנות הספר והוציא לאור מהדורה מחודשת בשנת 1956 ומהדורה מתוקנת בשנת 1964.
מסורת וביקורת, 1957 - מבחר מאמריו הביקורתיים אודות חקר המקרא בכלל ותורת התעודות בפרט
The Pentateuch; Its Composition and Its Authorship and Other Biblical Studies, Magnes Press, Hebrew University, 1967 - מבחר מאמריו הביקורתיים אודות חקר המקרא בכלל ותורת התעודות בפרט (מכיל מאמרים שלא תורגמו מעולם לעברית)
מילון כיס מעשי אנגלי-עברי-אנגלי, תשכ"ט
סגל כתב ערכים רבים בתחומי התמחותו באנציקלופדיה המקראית ובאנציקלופדיה העברית.
נוסף על אלה ערך סגל את הכרכים ח' - ט' של מילון בן-יהודה (תרפ"ח).
לקריאה נוספת

י"מ גרינץ, זקן המורים והחוקרים לתנ"ך (ליובלו של פרופ' מ. צ. סגל), בית מקרא א (יג), ניסן תשכ"ב, עמ' 3‏, JSTOR 23499694
הערות שוליים

1 2  משה צבי סגל באתר GRAVEZ
↑  Mosedis Shtetl Project,
↑  אתר עיריית ירושלים
↑  ארכיון משה צבי סגל, בספרייה הלאומית
| --- | --- |
בקרת זהויות :  NLI: 987007267804905171  BIBSYS: 23525  BnF: cb151197590 (data)  CiNii: DA03076279  GND: 122688627  ISNI: 0000 0001 0909 6182  LCCN: n87150290  NLA: 35487907  NTA: 070018154  RERO: 02-A003818247  SELIBR: 257657  SUDOC: 074242490  Trove: 971022  VcBA: 495/194061  VIAF: 64305029   WorldCat (עם VIAF): 64305029
טקס פרס אמי לבידור בפריים טיים ה-75

| --- | --- |

 תאריך:  15 בינואר 2024 (טקס מרכזי) 6–7 בינואר 2024 (טקס אמנותי)
 מיקום:  תיאטרון מיקרוסופט 
 מנחים:  אנתוני אנדרסון
 רשת שידור:  פוקס הולו Hits Now
 →74 76←
 
טקס פרס אמי לבידור בפריים טיים ה-75 התקיים ב-15 בינואר 2024 והפרסים בו הוענקו לתוכניות טלוויזיה אמריקאיות ששודרו בפריים טיים בין התאריכים 1 ביוני 2022 ל-31 במאי 2023 על ידי האקדמיה לטלוויזיה, אומנויות ומדעים. בעוד הפרסים האמנותיים ניתנו בתאריכים 6 ו-7 בינואר 2024.
ב-28 ביולי 2023, הודיעה האקדמיה למפיקים, הספקים והגופים המעורבים בהכנת הטקס כי עקב שביתת התסטריטאים והשחקנים בהוליווד והטקס לא יתקיים במועד שנקבע והוא ידחה למועד לא ידוע. ב-10 באוגוסט פורסם כי הטקס יתקיים ב-15 בינואר 2024.
הטקס שודר ברשת הטלוויזיה האמריקאית פוקס, בעל זכויות השידור על הטקס. האירוע היה זמין להזרמה בהולו מחרת השידור החי.
המועמדויות לטקס הוכרזו ב-12 ביולי 2023. ב-13 בדצמבר אנתוני אנדרסון הוכרז כמנחה של הטקס.